《蜀锦屏》
元代·陈樵

先生新辞白玉堂，晴昼衣锦还故乡。乡山草木被光耀，化作锦绣成文章。

花神惊视不敢当，此花非我山中芳。初疑宠渥出秘阁，复道荣恩来奉常。

云蒸雨湿春风重，至今犹自馀天香。愿将归院金莲炬，移近围屏照艳妆。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。